《寄谢方方壶写寄遥山古木》
元代·成廷圭

鬼谷阴阴苔藓斑，只除猿鹤伴高閒。丹光或在藤萝外，剑气常留水竹间。

每读内篇消永日，还将生纸写遥山。衰翁可是无仙骨，不得相从共往还。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。